
Farské oznamy
Dvadsiata siedma nedeľa v Cezročnom období – rok A (4. 10. 2026)
	Pondelok
	Sv. Faustíny Kowalskej, panny
	18.00

	Utorok
	Sv. Bruna, kňaza
	7.00

	Streda
	Ružencovej Panny Márie
	17.30

	Štvrtok
	
	7.00

	Piatok
	
	17.00

	Sobota
	Výročie posviacky katedrálneho chrámu Najsvätejšej Trojice, sviatok
	18.00 Oblazov

	Nedeľa
	Dvadsiata ôsma nedeľa v Cezročnom období
	8.00 a 10.30



Dnes od 15.00 – 17.00 pozývam deti na misijné zrnko. Deti sa pomodlia sv. ruženec a potom sa spolu hrajú. V stredu v škole sa budeme spoločne s deťmi modliť sv. ruženec cez 6. vyučovaciu hodinu v rámci modlitbovej iniciatíve Milión detí sa modlí ruženec. Spoločne budeme prosiť za mier a jednotu medzi ľuďmi. Pozývam vás pripojiť sa k tejto modlitbovej reťazi a v mesiaci októbri, ktorý má Mariánsky charakter sa i v našich rodinách spolu s deťmi modliť napr. jeden desiatok sv. ruženca. Mám nádej, že to prinesie do našich rodín viac pokoja i nádeje.
[bookmark: _GoBack]Minulý týždeň sme sa spoločne zúčastnili na BÚ zaujímavej a inšpirujúcej prednášky a živote farnosti, pastoračnej vízii a synodálnom spôsobe myslenia. Spoločne sme sa dohodli, žeby sme chceli takto viesť našu farnosť (aspoň to skúsiť ). A preto vás pozývam, kto by chcel napomôcť životu v našej farnosti pomenovať si pozitíva, negatíva a skúsiť vytvoriť spoločne zdieľanú víziu na prvé stretnutie, ktoré sa uskutoční vo štvrtok dňa 15.10. o 18.30 hod v pastoračnom centre. Budem rád, keď si tie pozitíva i negatíva i doma pripravíte, chcem vás povzbudiť, aby ste sa nebáli, to nebude skúška, ale spoločné hľadanie v Duchu Svätom. Takže otázky by zneli: 1) Ako vnímaš našu farnosť? Pomenuj jej pozitíva i negatíva. Čo by sa ti páčilo, kebyže v nej je?
V stredu po večernej sv. omši o 18.30 vás srdečne pozývam na stretnutie sa s Božím slovom formou lectio divina. Stretnutie je otvorené pre všetkých.
Po sv. omši je prvonedeľná zbierka pre potreby našej farnosti.
Viacerí z nás sa zúčastnili prednášky na tému závislostí od sociálnych sietí, telefónov, počítačových hier, energetických nápojov...informácie, ktoré som sa tam dozvedeli sú naozaj alarmujúce. Iba tak nahlas rozmýšľam, či by sme s nimi niečo dokázali urobiť, aby sa situácia v online priestore mohla nejak zmeniť a naše deti by mohli žiť v bezpečnejšom a krajšom svete. Iniciatívu nechám na vás. Ďakujem, že ste prišli.
Pozývame vás na Godzone tour 2026, ktoré sa uskutoční 21. októbra o 18:00 na Zimnom štadióne v Žiline. Vstup je zadarmo. Vzadu na stolíku si môžete zobrať alebo kúpiť časopisy Naša Žilinská diecéza, Ostaňte v láske a Svetové misie.
Ďakujem za vaše modlitby a obety, upratovanie, kvetinovú výzdobu, finančnú podporu našej farnosti. Na budúci týždeň prosím o upratovanie skupinu č. 13. Prajem vám požehnanú nedeľu a prosím, aby ste sa pri spoločnom obede ako rodinka spolu pomodlili a vzájomne si požehnali.

Po dvoch úspešných kurzoch Alfy pre dospelých, plánujem robiť tretí kurz na prelome jesene a zimy. Prosím, aby ste si nad tým porozmýšľali, možno sa popýtali tých čo boli a budem rád, keď to skúsite. Je to séria stretnutí o viere a jej základoch, o poznaní Ježiša novým, zaujímavým interaktívnym spôsobom. Mohla by slúžiť aj ako príprava na birmovku pre dospelých, keby ju chcel niekto prijať.

V misijnej škole Vendelína Javorku / Október 2026
Povolanie misionárov
„Staň sa misionárom tam, kde si.“ Toto motto Roku Vendelína Javorku nás sprevádza celým cyklom. Ako sa však človek misionárom skutočne stáva? Vedú k tomu tri kroky: vyvolenie, spoločenstvo a zasvätenie.
Vyvolenie: Otázka ochoty učiť sa
Ježiš si svojich misionárov vyberá osobne. Peter, Ján, Jakub či Ondrej – každý z nich bol iný, mal odlišné postavenie i povahu. Spájala ich však  ochota učiť sa. Ježiš sa nepýta, či sme už teraz dokonalí alebo schopní veľkých rečí. Pýta sa nás: 
„Si ochotný učiť sa byť misionárom tam, kde práve žiješ?“
Spoločenstvo: Myslíme v množnom čísle
Učeníci, ktorí odpovedali na Ježišovo pozvanie, tvorili spoločenstvo. Kresťania vždy myslia v množnom čísle – v množnom čísle sa modlíme „Otče náš“ a v množnom čísle sme na záver svätej omše vysielaní: „Choďte a ohlasujte Pánovo evanjelium.“ Misia nie je súťaž jednotlivcov, ale kráčanie spolu s bratmi a sestrami. A tak si môžeme opäť predstaviť Ježiša, ktorý sa dnes pýta: Si ochotný stať sa misionárom tam, kde si, spolu s inými misionármi? 
Zasvätenie: Kristus kvalifikuje povolaných
Možno máte v hlave veľa výhrad a pochybností. Ježiš má však moc nad každým naším „ale“. To, že sa staneme misionármi, nie je len výsledkom nášho úsilia, ale ovocím jeho spojenia s Kristovou milosťou. Platí stará pravda: „Ježiš nepovoláva kvalifikovaných, ale kvalifikuje povolaných.“
Výzva na tento mesiac: V októbri sa sústredíme na našu vnútornú pripravenosť prijať toto volanie:
1. Nájdite si čas pred Bohom a povedzte mu: „Pane, tu som, som ochotný učiť sa od teba misijnému povolaniu.“
2. Povedzte o tomto svojom rozhodnutí niekomu ďalšiemu z farnosti. Je dôležité vedieť o sebe navzájom a podporovať sa.
3. Každé ráno začnite krátkym vzdychnutím pátra Javorku: „Gospodi, pomiluj (Pane, zmiluj sa), do tvojich rúk porúčam svoj dnešný deň.“ Odovzdajte mu obavy, ktoré vám bránia svedčiť tam, kde ste.
Misia sa začína tým, že všetky naše „neviem“, „bojím sa“ a „ale“ odovzdáme Kristovi.
Celú katechézu nájdete v aktuálnom vydaní časopisu Naša Žilinská diecéza a na stránke vendelinjavorka.sk. Ak sa vám katechéza páči, pomôžte nám urobiť ďalší krok a podporte KROK – Pastoračný fond Žilinskej diecézy na mojkrok.dcza.sk.

